**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 02.08.2018 г., ПРОТОКОЛ № 9**

**ПО ТОЧКА ПЕТА**

**Предложение относно откриване на процедура по провеждане на конкурс за възлагане на управлението на МБАЛ „Д-р Теодоси Витанов“ ЕООД – гр. Трявна.**

**Вносител: Кметът на общината**

**Р Е Ш Е Н И Е № 113**

На основание чл. 21, ал. 1, т. 23 и ал. 2 от ЗМСМА, чл. 3, чл. 5 и 6 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения, Общински съвет -Трявна

**Р Е Ш И:**

I. Открива процедура по провеждане на конкурс за избор на управител и възлагане на управлението на МБАЛ „Д-р Теодоси Витанов“ ЕООД – гр. Трявна, ЕИК 107505537, за срок от 3 (три) години, считано от датата на сключване на договора, при следните условия:

1. Изисквания към кандидатите:

* Да притежават образователно-квалификационна степен „магистър“ по медицина, съответно дентална медицина, и квалификация по здравен мениджмънт или лица с образователно-квалификационна степен „магистър“ по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт;
* Да имат най-малко 5 (пет) години трудов стаж като лекар, съответно лекар по дентална медицина, или икономист; кандидатите, притежаващи образователно-квалификационна степен „магистър“ по медицина, съответно дентална медицина, да имат придобита специалност;
* Да не са осъждани на лишаване от свобода за умишлени престъпления от общ характер, освен ако са реабилитирани;
* Да са пълнолетни, дееспособни физически лица, за които не важат забраните по чл. 28 от Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключването на договори за съвместна стопанска дейност в Община Трявна.

1. Необходими документи, място и срок на подаването им:

* Необходими документи:
* Заявление за участие – свободен текст;
* Автобиография (CV);
* Дипломи за образователно-квалификационна степен, съгласно изискванията - собственоръчно заверено копие. Квалификация за здравен мениджмънт, по смисъла на Наредба № 9/26.06.2000 г. за условията и реда за провеждане на конкурси за възлагане на управлението на лечебните заведения, се удостоверява с документи посочени в §3 от заключителните разпоредби на същата Наредба;
* Документи за трудов и/или служебен стаж – в собственоръчно заверено четливо ксерокопие;
* Декларация за обстоятелствата по чл. 28 от Наредбата за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключването на договори за съвместна стопанска дейност в Община Трявна;
* Свидетелство за съдимост, издадено не по-рано от 30 (тридесет) дни преди датата на подаване на документите с посочване целта за издаване;
* Медицинско свидетелство;
* Документ за самоличност – в собственоръчно заверено четливо ксерокопие с отметка за съгласие за предоставяне на лични данни (за справка);
* Бизнес-програма за развитието и дейността на дружеството през следващите 3 (три) години, включително по отделения, която се предоставя в отделен запечатан плик, съдържаща конкретни дейности и икономически показатели, които управителят трябва да постигне за периода на управление на МБАЛ „Д-р Теодоси Витанов“ ЕООД – гр. Трявна, както следва:
* Нарастване на приходите от дейността;
* Оптимизиране на разходите от дейността;
* Подобряване на финансовите резултати и постигане на положителен финансов резултат;
* Среден брой работни места;
* Недопускане увеличаване на просрочените задължения;
* Перспективи за развитие на дружеството.

За изготвяне на бизнес-програмите кандидатите могат да се запознаят с документите относно структурата, бюджета, числеността и щатното разписание на персонала в МБАЛ „Д-р Теодоси Витанов“ ЕООД – гр. Трявна. Място за подаване на документите:

Гр. Трявна, ул. „Ангел Кънчев“ № 21, Деловодство на ОбщинаТрявна.

Към заявлението за участие в един общ запечатан плик се подават: необходимите документи, удостоверяващи съответствието на кандидатите с изискванията за участие, поставени в отделен запечатан плик (плик № 1), и разработената бизнес-програма, поставена в отделен запечатан плик (плик № 2).

Документите се подават лично или чрез пълномощник.

* Срок за подаване на документите:
* В рамките на работното време на общинска администрация, в 30-дневен срок от датата, следваща датата на публикуване на обявата за провеждане на конкурса. Ако последният ден от срока е неприсъствен, срокът изтича в първия следващ присъствен ден.

1. Конкурсът да се проведе в първия работен ден след изтичане на 35 (тридесет и пет) календарни дни от публикуването на обявата за провеждане на конкурса, както следва:

* От 8.30 часа I етап – проверка на съответствието на представените документи с предварително обявените изисквания. До участие на II етап не се допускат лица, които не са представили всички необходими документи или представените документи не удостоверяват изпълнението на изискванията, определени в решението на Общински съвет – Трявна или същите са с невярно съдържание. Комисията по подбора има право да извършва проверки на истинността на декларираните обстоятелства или представените документи. Комисията съставя списък на допуснатите и недопуснатите до участие на II етап на конкурса кандидати;
* От 10.00 часа II етап – представяне от кандидатите на бизнес-програма за развитие на дружеството през следващите 3 (три) години в съответствие с критериите за оценка. До събеседване се допускат кандидатите, получили оценка на бизнес-програмата си не по-ниска от много добър 4.50 по шестобалната система;
* От 15.00 часа III етап – събеседване с допуснатите кандидати.

1. Критерии за оценка:

* Критерии за оценка на бизнес-програмите на кандидатите:
* Съответствие на бизнес-програмите с нормативната уредба
* Съответствие на формулираните цели и задачи с вида на лечебното заведение и с предмета на дейност;
* Анализ на здравно-демографски и здравно-икономически показатели;
* Съответствие на разработената бизнес-програма с обективното състояние на лечебното заведение;
* Логическа структура на бизнес-програмата;
* Степен на практическо прилагане на придобитите теоретични познания.
* Критерии за оценка на качествата на кандидатите по време на събеседването:
* Обосновано представяне на приоритетите и задачите на лечебното заведение;
* Степен на познаване на нормативната уредба;
* Способност да се планират и взимат управленски решения;
* Административни умения, професионални и делови качества;
* Комуникативни способности и организационни способности;
* Способност за обективни преценки и представяне на адекватно разрешение на конкретен проблем.

Оценката на бизнес-програмата и оценката на събеседването с кандидата се формират по шестобалната система като най-високата е отличен 6.00 при точност на оценката 0.25. Оценките на комисията се формират като средноаритметично от оценките, поставени от всеки член на комисията за всеки от критериите.

Преди провеждане на събеседването комисията формулира въпроси, които се задават на всеки кандидат.

По време на събеседването членовете на комисията задават на кандидатите въпроси и преценяват качествата им въз основа на критериите за оценка.

До крайното касиране се допускат кандидатите, получили средноаритметична оценка от бизнес-програмата и събеседването не по-ниска от много добър 4.50 по шестобалата система.

1. Оценяване резултатите на кандидатите:

* Всеки член на комисията за провеждане на конкурса вписва в „Индивидуална оценъчна карта“ оценките по отделните критерии на бизнес-програмата;
* Общата оценка на всеки оценяващ е средноаритметична от оценките по отделните критерии;
* Общият резултат на всеки кандидат на бизнес-програмата е средноаритметичен от общите резултати на всички членове на комисията и броя им;
* Резултатите се нанасят в обобщена оценъчна карта на комисията за бизнес-програмата и се подписват от членовете на комисията. Общият резултат е средноаритметичен от сбора на резултатите на отделните членове и броя им;
* При събеседването с всеки кандидат членовете на комисията попълват „Индивидуална оценъчна карта“ на кандидатите от проведеното събеседване. Общата оценка на всеки оценяващ е средноаритметична от оценките по отделните критерии;
* Резултатите се нанасят в обобщена оценъчна карта на комисията за проведеното събеседване с кандидата и се подписва от членовете на комисията. Общият резултат е средноаритметичен от сбора на резултатите на отделните членове и броя им;
* Резултатът от конкурса за всеки кандидат е сбор от оценката от бизнес-програмата и събеседването и се вписва в обща оценъчна карта;
* Протоколът от проведения конкурс, заедно с оценъчните карти, се представят на кмета на общината след приключване на конкурса;
* При равен резултат на двама или повече от кандидатите окончателният избор ще се извърши по реда на чл. 10 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения.

II. Определя комисия за провеждане на конкурса:

Председател: д-р Николай Пенчоков – директор на РЗИ – гр. Габрово

Секретар: адв. Галин Ненов – юрист в Община Трявна

Членове:

1. Златка Донева-Цанева – общински съветник

2. Людмил Бучев – общински съветник

3. Стефан Петров – общински съветник

Резервен член – д-р Ирина Моровякова – зам. директор на РЗИ – гр. Габрово.

III. Определя възнаграждение на членовете на комисията, с изключение на лицата по чл. 5, ал. 2 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения, в размер на 100.00 /сто/ лева.

IV. Конкурсът да се обяви в един местен вестник и в официалната интернет страница на общината като обявата да предхожда с не по-малко от 30 (тридесет) календарни дни преди крайния срок за подаване на заявленията за участие.

V. Утвърждава Договор за възлагане на управлението на „МБАЛ д-р Теодоси Витанов“ ЕООД, съгласно Приложение № 1 от настоящото решение.

Прието с 13 гласа „за“, 0 „против“, 2 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**